আন্দামানি জাতি
আন্দামানি জাতি বলতে, ভারতের কেন্দ্র শাসিত অঞ্চল, দক্ষিণ বঙ্গোপসাগরের দ্বীপভূমি আন্দামানের প্রাচীন উপজাতিগুলিকে বোঝানো হয়। ধারণা করা হয় কৃষ্ণ বর্ণ এই উপজাতি নেগ্রিটো প্রজাতির। বিচ্ছিন্ন ভাবে এরা শিকার ও সংগ্রহ প্রক্রিয়ার মাধ্যম্যেই জীবিকা নির্বাহ করে হাজার বছর ধরে টিকে আছে। মূলত পাঁচটি শ্রেনীতে আন্দামানী উপজাতিকে বিভক্ত করা যায়। বৃহত্তর আন্দামানে, গ্রেট আন্দামানিস আর জারোয়া জাতিগোষ্ঠী, রুটল্যান্ড দ্বীপে জাঙ্গিল, লিটল আন্দামানে ওংগি এবং বিচ্ছিন্ন সেন্টিনেলি দ্বীপের সেন্টিনেলিস'রা। আঠেরো শতকের শেষভাগে যখন প্রথম বহিঃ জগতের সংস্পর্শে আসে তখন মোট আন্দামানি জাতির জনসংখ্যা ছিল ৭০০০। পরের শতাব্দীতে রোগ ব্যাধি, হিংসা এবং ভুখণ্ডের ধ্বংসের কারণে বিপুল সংখ্যায় কমে যায় আন্দামানিরা। বর্তমানে তাদের সংখ্যা ৪০০-৪৫০। জারোয়া ও সেন্টিনেলিজরা তীব্রভাবে বাইরের জগতকে এড়িয়ে চলে ও স্বাধীনভাবে থাকতে ভালবাসে। আন্দামানিরা ২৬ হাজার বছর আগে এখানে আসতে শুরু করে। সমস্ত আন্দামানিরাই তপশিলী উপজাতি হিসেবে বিবেচ্য।